Държавен вестник, бр. 8, 2014 г., стр. 117

БРОЙ  8	
Д Ъ Р Ж А В Е Н  В Е С Т Н И К 	
СТР.  117  
МИНИСТЕРСТВА 
И ДРУГИ ВЕДОМСТВА
МИНИСТЕРСТВО
НА ФИНАНСИТЕ
СПОРАЗУМЕНИЕ
за многостранните разплащания в преводни 
рубли и организацията на Международната 
банка за икономическо сътрудничество
(Ратифицирано с Указ № 811 на Президиу­
ма на Народното събрание на 30 ноември 
1963 г. – ДВ, бр. 95 от 1963 г. В сила за Репуб­
лика България от 18 май 1964 г.)
Правителствата на Народна република 
България, Унгарската народна република, 
Германската демократична република, Мон­
голската народна република, Полската народна 
република, Румънската народна република, 
Съюза на Съветските социалистически ре­
публики и Чехословашката социалистическа 
република,
като се ръководят от интересите за развитие 
и задълбочаване на международното социалис­
тическо разделение на труда, по-нататъшното 
разширяване и укрепване на търговските и 
икономическите връзки и 
с цел усъвършенстването на системата за 
разплащане и усилване на валутно-финан­
совото въздействие върху изпълняването на 
взаимните задължения,
се договориха за следното:
Член І
Разплащанията, регламентирани с дву­
странни и многостранни споразумения, с 
отделни договори за взаимни доставки на 
стоки, както и със споразумения за други 
плащания между Договарящите се Страни, 
ще се извършват от 1 януари 1964 г. в пре­
водни рубли.
Златното съдържание на преводната рубла 
е 0,987412 грама чисто злато.
Всяка от Договарящите се Страни, която 
има по сметки средства в преводни рубли, може 
свободно да се разпорежда с тези средства за 
разплащане с другите Договарящи се Страни.
Всяка от Договарящите се Страни при 
сключване на търговски споразумения ще 
осигурява балансиране в рамките на календар­
ната година на постъпленията и плащанията 
в преводни рубли като цяло с всички други 
Договарящи се Страни. При това ще се взе­
мат предвид създаването или използването на 
възможни резерви в преводни рубли, както и 
кредитните операции. 
Всяка от Договарящите се Страни ще оси­
гурява навременното и пълно изпълняване 
на платежните си задължения в преводни 
рубли към другите Договарящи се Страни 
и Международната банка за икономическо 
сътрудничество.
Член ІІ
За целите на подпомагане на икономиче­
ското сътрудничество и развитие на народните 
стопанства на Договарящите се Страни, както 
и с цел разширяване на сътрудничеството 
на тези Страни с други страни, се основава 
Международна банка за икономическо съ­
трудничество със седалище в град Москва.
Членове на Банката са Договарящите се 
Страни.
На Банката се възлага:
а) извършване на многостранни разпла­
щания в преводни рубли;
б) кредитиране на външнотърговски и 
други операции на Договарящите се Страни;
в) привличане и съхраняване на свободни 
средства в преводни рубли;
г) привличане в сметки и във влогове на 
злато, свободно конвертируема и друга валута 
от страните – членки на Банката, както и от 
други страни, и извършване на операции с тези 
средства до размера на привлечените суми.
Съветът на Банката след приключване на 
първата година от дейността на Банката ще 
разгледа въпроса за формирането на част от 
уставния капитал на Банката в злато и сво­
бодно конвертируема валута;
д) извършване на други банкови операции, 
отговарящи на целите и задачите на Банката, 
произтичащи от нейния Устав.
Освен изброените по-горе функции Банката 
извършва финансиране и кредитиране, възла­
гани от заинтересовани страни, на съвместно 
строителство, реконструиране и експлоатация 
на промишлени предприятия и други обекти 
за сметка на ресурсите, отпускани от тези 
страни.
Дейността на Банката се регулира от това 
Споразумение, Устава на Банката, който пред­
ставлява неразделна част от това Споразуме­
ние, както и от инструкциите и правилата, 
издавани от Банката в рамките на нейните 
компетенции.
Член ІІІ
Уставният капитал на Международната 
банка за икономическо сътрудничество се 
определя в размер на триста милиона пре­
водни рубли. Дяловите вноски (квотите) на 
Договарящите се Страни в този капитал се 
определят, като се изхожда от обема на износа 
във взаимната им търговия, и представляват за:
Народна република
България
17 милиона рубли
Унгарската народна
република
21 милиона рубли
Германската демократична 
република
55 милиона рубли